b'\n_START_ARTICLE_\nS\xc3\xb8ren Bruun Bugge\n_START_SECTION_\nLiv\n_START_PARAGRAPH_\nS\xc3\xb8ren Bruun Bugge var s\xc3\xb8nnes\xc3\xb8nn av presten S\xc3\xb8ren Bugge, s\xc3\xb8nn av biskop Peter Olivarius Bugge og bror til pedagogen Frederik Moltke Bugge. Som Norges eneste filologiske kandidat ble han i 1820 utnevnt til lektor i latin ved universitetet i Christiania, hvor han alt tidligere hadde holdt forelesninger. Fra 1825 til 1833 var han professor, og fra 1833 til 1847 rektor ved Christiania katedralskole. I 1847 tok han teologisk embetseksamen og ble samme \xc3\xa5r utnevnt til sogneprest. Fra 1851 til 1878 var han prost i Hadeland og Land._NEWLINE_Bugge behersket latin til fullkommenhet og skrev en rekke latinske universitetsprogrammer og avhandlinger, samt l\xc3\xa6reb\xc3\xb8ker p\xc3\xa5 dette spr\xc3\xa5ket.'